สำเนา

รายงานการประชุมสภาองค์การบริหารส่วนตำบลทรายขาว

สมัยวิสามัญ สมัยที่ 1 ครั้งที่ 1 ประจำปี 2563

วันที่ 1 กันยายน 2563 เวลา 09.00 น.

ณ ห้องประชุมสภาองค์การบริหารส่วนตำบลทรายขาว

...................................

สมาชิกผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุนทร รักษ์เมือง | ส.อบต.หมู่ที่ 3 | สุนทร รักษ์เมือง |
| 2 | นายสมพร เจิมพงค์ | ส.อบต.หมู่ที่ 8 | สมพร เจิมพงค์ |
| 3 | นายธนวัฒน์ สุดการงาน | ส.อบต. หมู่ที่ 4 | ธนวัฒน์ สุดการงาน |
| 4 | นายชะรวย รักจุฬ | ส.อบต. หมู่ที่ 12 | ชะรวย รักจุฬ |
| 5 | นายพีระยศ แก้วฉิม | ส.อบต. หมู่ที่ 5 | พีระยศ แก้วฉิม |
| 6 | นายอรุณ มีลาย | ส.อบต. หมู่ที่ 1 | อรุณ มีลาย |
| 7 | นายสายชล เอียดดำ | ส.อบต. หมู่ที่ 12 | สายชล เอียดดำ |
| 8 | นายสาธิต เพชรรัตน์ | ส.อบต. หมู่ที่ 7 | สาธิต เพชรรัตน์ |
| 9 | นายประนอม เพ็ชรทอง | ส.อบต. หมู่ที่ 2 | ประนอม เพ็ชรทอง |
| 10 | นายศุภกฤต จันทร์ทองอ่อน | ส.อบต. หมู่ที่ 7 | ศุภกฤต จันทร์ทองอ่อน |
| 11 | นายเจริญ ไกรคุ้ม | ส.อบต. หมู่ที่ 9 | เจริญ ไกรคุ้ม |
| 12 | นายจิตร จันทร์เรือง | ส.อบต. หมู่ที่ 8 | จิตร จันทร์เรือง |
| 13 | นายธีระพันธ์ รอดนวล | ส.อบต. หมู่ที่ 4 | ธีระพันธ์ รอดนวล |
| 14 | นายสวย นุ่นนุ่ม | ส.อบต. หมู่ที่ 3 | สวย นุ่นนุ่ม |
| 15 | นายสันติ สุวรรณบุรี | ส.อบต. หมู่ที่ 6 | สันติ สุวรรณบุรี |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุรินทร์ สงหนู | นายกอบต. | สุรินทร์ สงหนู |
| 2 | นายสมโชค ย้อยยางทอง | เลขานุการนายกอบต. | สมโชค ย้อยยางทอง |
| 3 | นายวิลาศ มีฮิ่น | รองนายกอบต. | วิลาศ มีฮิ่น |
| 4 | นายสำราญ นวลปาน | รองนายกอบต. | สำราญ นวลปาน |
| 5 | นางจันทนา คงเกตุ | เลขานุการสภาฯ | จันทนา คงเกตุ |

**สมาชิกผู้ลาประชุม**

1. นายธีระพงค์ ลิ่มสกุล ส.อบต. หมู่ที่ 5
2. นายมนูญ สังด้วง ส.อบต. หมู่ที่ 6
3. นายเสนอ หนูยิ้มซ้าย ส.อบต. หมู่ที่ 9
4. นายสัมพันธ์ เรืองสังข์ ส.อบต. หมู่ที่ 10

เมื่อถึงกำหนดเวลานัดประชุม นางจันทนา คงเกตุ เลขานุการสภาองค์การบริหารส่วนตำบลทรายขาวตรวจสอบรายชื่อสมาชิกสภาองค์การบริหารส่วนตำบลทรายขาว ปรากฏว่ามีผู้มาประชุม 15 คน ครบองค์ประชุม จึงให้สัญญาณเรียกสมาชิกสภาองค์การบริหารส่วนตำบลเข้าห้องประชุม ขอเชิญประธานสภาฯ เปิดประชุมสภาฯ สมัยวิสามัญ สมัยที่ 1 ครั้งที่ 1 ประจำปี 2563 และดำเนินการประชุมตามระเบียบวาระดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ ลำดับต่อไปเป็นการประชุมในระเบียบวาระที่ 1 เรื่องที่ประธานแจ้งให้ที่ประชุมทราบ

* 1. แจ้งประกาศเรียกประชุมสภาฯ สมัยวิสามัญ สมัยที่ 1

ครั้งที่ 1 ประจำปี 2563

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาฯ**

2.1 รายงานการประชุมสภาฯ สมัยสามัญ สมัยที่ 3 ประจำปี 2563 เมื่อวันที่ 14 สิงหาคม 2563

ประธานสภาฯ ลำดับต่อไปเป็นการประชุมในระเบียบวาระที่ 2

เรื่องรับรองรายงานการประชุมสภาฯ ซึ่งคณะกรรมการตรวจสอบรายงานการประชุมสภาฯ ได้ตรวจสอบรายงานการประชุมสภาฯ ดังกล่าว เรียบร้อยแล้วและรับรองความถูกต้อง

ขอเชิญประธานคณะกรรมการตรวจสอบรายงานการประชุมรายงานต่อที่ประชุม

ประธานคณะกรรมการฯ รายงานว่าคณะกรรมการตรวจสอบรายงานการประชุม

ได้ตรวจสอบรายงานการประชุมสภาฯ สมัยสามัญ สมัยที่ 3

เมื่อวันที่ 14 สิงหาคม 2563 แล้วปรากฏว่า รายงานการประชุมดังกล่าวได้จัดทำขึ้นเรียบร้อยถูกต้องตามระเบียบ และ หากสมาชิกสภาฯ มีความประสงค์จะแก้ไขเพิ่มเติมถ้อยคำก็ขอเชิญเสนอต่อที่ประชุม

ประธานสภาฯ ขอเชิญสมาชิกสภาฯ ที่มีความประสงค์จะแก้ไขเพิ่มเติมถ้อยคำในรายงานการประชุมสภาฯ ขอเชิญเสนอต่อที่ประชุม หากไม่มีสมาชิกสภาฯ ท่านใดขอแก้ไขถือว่าสภาฯ แห่งนี้ให้การรับรองรายงานการประชุมสมัยสามัญ สมัยที่ 3 เมื่อวันที่ 14 สิงหาคม 2563

**มติที่ประชุม** รับรองรายงานการประชุม

**ระเบียบวาระที่ 3 ญัตติ เรื่อง ร่างข้อบัญญัติงบประมาณรายจ่ายประจำปีงบประมาณ พ.ศ. 2564 ขององค์การบริหารส่วนตำบลทรายขาว**

ประธานสภาฯ ลำดับต่อไปเป็นการประชุมในระเบียบวาระที่ 3 ญัตติ ร่างข้อบัญญัติงบประมาณรายจ่ายประจำปีงบประมาณ พ.ศ.2564 ขององค์การบริหารส่วนตำบลทรายขาว ซึ่งเอกสารต่างๆ ได้แจกจ่ายให้แก่สมาชิกสภาฯ ล่วงหน้าแล้ว ขอให้สมาชิกได้ใช้ดุลพินิจในการพิจารณาโดยการพิจารณาร่างข้อบัญญัติจะดำเนินการเป็น 3 วาระ คือ วาระที่ 1 ขั้นรับหลักการ

วาระที่ 2 ขั้นแปรญัตติ วาระที่ 3 ขั้นเห็นชอบให้ตราเป็นข้อบัญญัติ

ลำดับต่อไปขอเชิญนายก อบต. ได้เสนอร่างข้อบัญญัติงบประมาณรายจ่ายประจำปีงบประมาณ พ.ศ.2564 ต่อไป

นายก อบต. กราบเรียนประธานสภาฯ และสมาชิกสภาองค์การบริหารส่วนตำบลทรายขาว บัดนี้ถึงเวลาที่ผู้บริหารองค์การบริหารส่วนตำบลจะได้เสนอ ร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบลอีกครั้งหนึ่ง ฉะนั้น โอกาสนี้ ผู้บริหารองค์การบริหารส่วนตำบล จึงขอแถลงให้ท่านประธานสภาฯ และสมาชิกสภาฯ ทุกท่านได้ทราบถึงสถานะ การคลัง ตลอดจน หลักการและแนวนโยบาย ในการดำเนินงานในปีงบประมาณ 2564 ดังต่อไปนี้

1. สถานะการคลัง

1.1 งบประมาณรายจ่ายทั่วไป

ในปีงบประมาณ พ.ศ.2563 ณ วันที่ 12 มิถุนายน พ.ศ.2563องค์การบริหารส่วนตำบลทรายขาว มีสถานะการเงินดังนี้

1.1.1 เงินฝากธนาคารจำนวน 32,837,833.66 บาท

1.1.2 เงินสะสม จำนวน 10,792,904.80 บาท

1.1.3 เงินทุนสำรองเงินสะสม 10,483,097.89 บาท

1.1.4 รายการที่ได้กันเงินไว้แบบก่อหนี้ผูกพันและยังไม่ได้เบิกจ่าย จำนวน 1 โครงการ รวม 7,540.00 บาท

1.1.5 รายการที่กันเงินไว้โดยยังไม่ได้ก่อหนี้ผูกพัน จำนวน 2 โครงการ รวม 345,229.00 บาท

2. การบริหารงบประมาณ ในปีงบประมาณ 2563

ณ วันที่ 12 มิถุนายน พ.ศ. 2563

(1) รายรับจริง จำนวน 35,380,757.43 บาท ประกอบด้วย

หมวดภาษีอากร 106,220.22 บาท

หมวดค่าธรรมเนียม ค่าปรับ

และใบอนุญาต 119,599.50 บาท

หมวดรายได้จากทรัพย์สิน 64,219.61 บาท

หมวดรายได้จากสาธารณูปโภคและการพาณิชย์ 0.00 บาท หมวดรายได้เบ็ดเตล็ด 40,600.00 บาท

หมวดรายได้จากทุน 0.00 บาท

หมวดภาษีจัดสรร 14,528,062.10 บาท

หมวดเงินอุดหนุนทั่วไป 20,522,056.00 บาท (2) เงินอุดหนุนที่รัฐบาลให้โดย

ระบุวัตถุประสงค์ 50,204.00 บาท

(3) รายจ่ายจริง จำนวน 25,291,708.76 บาท

ประกอบด้วย

งบกลาง 10,967,593.40 บาท

งบบุคลากร 7,078,588.00 บาท

งบดำเนินงาน 3,909,096.36 บาท

งบลงทุน 921,931.00 บาท

งบรายจ่ายอื่น 0.00 บาท

งบเงินอุดหนุน 2,414,500.00 บาท

1. รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ 30,204.00 บาท
2. รายจ่ายที่จ่ายจากเงินสะสม 4,072,205.00 บาท
3. รายจ่ายที่จ่ายจากเงินทุนสำรองเงินสะสม 0.00 บาท
4. รายจ่ายที่จ่ายจากเงินกู้ จำนวน 0.00 บาท

**ประมาณการงบประมาณ ประจำปีงบประมาณ 2564**

รายได้จัดเก็บเอง

หมวดภาษีอากร 300,000.00 บาท

หมวดค่าธรรมเนียม ค่าปรับ

และใบอนุญาต 257,000.00 บาท

หมวดรายได้จากทรัพย์สิน 100,000.00 บาท

หมวดรายได้เบ็ดเตล็ด 25,000.00 บาท

**รวมรายได้จัดเก็บเอง 682,000.00 บาท**

รายได้ที่รัฐบาลเก็บแล้วจัดสรรให้ อปท.

หมวดภาษีจัดสรร 21,579,000.00 บาท

รวมรายได้ที่รัฐบาลเก็บแล้วจัดสรรให้ อปท. 21,579,000.00 บาท

รายได้ที่รัฐบาลอุดหนุนให้ อปท.

หมวดเงินอุดหนุนทั่วไป 25,000,000.00 บาท

รวมรายได้ที่รัฐบาลอุดหนุนให้ อปท. 25,000,000.00 บาท

**รวม 47,261,000.00 บาท**

**ประมาณการรายจ่าย ประจำปีงบประมาณ 2564**

งบกลาง 15,956,382.00 บาท

งบบุคลากร 11,005,668.00 บาท

งบดำเนินงาน 10,176,880.00 บาท

งบลงทุน 6,485,070.00 บาท

งบรายจ่ายอื่น 25,000.00 บาท

งบเงินอุดหนุน 3,612,000.00 บาท

**รวมจ่ายจากงบประมาณ** 47,261,000.00 **บาท**

**บันทึกหลักการและเหตุผล**

หลักการ

งบประมาณรายจ่ายทั้งสิ้น ยอดรวม **47,**261,000.00 บาท

ด้านบริหารงานทั่วไป

แผนงานบริหารงานทั่วไป 15,501,502.00 บาท

แผนงานการรักษาความสงบภายใน 100,000.00 บาท

ด้านบริการชุมชนและสังคม

แผนงานการศึกษา 5,014,450.00 บาท

แผนงานสาธารณสุข 280,000.00 บาท

แผนงานเคหะและชุมชน 3,050,968.00 บาท

แผนงานสร้างความเข้มแข็งของชุมชน 82,028.00 บาท

แผนงานการศาสนาวัฒนธรรม

และนันทนาการ 1,252,500.00 บาท

ด้านการเศรษฐกิจ

แผนงานอุตสาหกรรมและการโยธา 5,743,170.00 บาท

แผนงานการเกษตร 280,000.00 บาท

ด้านการดำเนินงานอื่น

แผนงานงบกลาง 15,956,382.00 บาท

**งบประมาณรายจ่ายทั้งสิ้น 47,261,000.00 บาท**

**เหตุผล**

เพื่อใช้ในการดำเนินงานตามนโยบายของผู้บริหารที่วางไว้ตามแผนพัฒนาองค์การบริหารส่วนตำบลตลอดปีงบประมาณ พ.ศ.2564 เพื่อสมาชิกสภาฯพิจารณาให้ความเห็นชอบต่อไป ซึ่งรายละเอียดต่างๆ ปรากฏตามร่างข้อบัญญัติ งบประมาณรายจ่ายประจำปี พ.ศ.2564 ซึ่งได้มีการแจกจ่ายให้แก่สมาชิก

ทุกท่านไปแล้ว การจัดทำร่างข้อบัญญัติงบประมาณรายจ่ายดังกล่าวได้ดำเนินการไปตามกฎหมาย ระเบียบและหนังสือสั่งการถูกต้องแล้ว อบต.จะได้ดำเนินการ ตามข้อบัญญัติงบประมาณรายจ่ายประจำปี 2564 ด้วยความระมัดระวัง รอบคอบ และประหยัด เพื่อให้เกิดประโยชน์สูงสุดแก่ อบต. และประชาชนต่อไป

ประธานสภาฯ ลำดับต่อไป ขอเชิญเลขานุการสภาฯ ชี้แจงระเบียบข้อกฎหมายที่เกี่ยวข้อง ครับ

เลขานุการสภาฯ ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น ข้อ 45 ญัตติร่างข้อบัญญัติ ที่ประชุมสภาท้องถิ่นต้องพิจารณาเป็นสามวาระ วรรคสาม กำหนดว่า ญัตติร่างข้อบังคับงบประมาณจะพิจารณาสามวาระรวดเดียวไม่ได้ และการพิจารณา วาระที่ 2 ให้กำหนดระยะเวลาเสนอคำแปรญัตติไว้ ไม่น้อยกว่า 24 ชั่วโมง นับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

ข้อ 47 ในการพิจารณาญัตติร่างข้อบัญญัติงบประมาณ วาระที่ 1 ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้น หรือไม่ หากมีสมาชิกสภาท้องถิ่น ประสงค์จะอภิปรายห้ามไม่ให้ลงมติก่อนที่สมาชิกสภาท้องถิ่นได้อภิปรายเรื่องนั้น พอสมควรแล้ว

ข้อ 49 ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้น ไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่น จะต้องกำหนดระยะเวลา เสนอคำแปรญัตติ ต่อคณะกรรมการแปรญัตติด้วย ภายในกำหนดระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นสมควร จะแก้ไขเพิ่มเติมร่างข้อบัญญัติก็เสนอคำแปรญัตติเป็นรายข้อ และเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่น เป็นผู้แปรญัตติ จะต้องมีสมาชิกสภาท้องถิ่น รับรองเช่นเดียวกับการเสนอญัตติ และให้สภาฯ กำหนดระยะเวลาพิจารณาคำแปรญัตติที่คณะกรรมการแปรญัตติรับไว้ด้วย

ประธานสภาฯ การพิจารณาร่างข้อบัญญัติงบประมาณรายจ่ายประจำปี พ.ศ.2564 ในวาระที่ 1 ขั้นรับหลักการนี้ ท่านนายก อบต. ได้ชี้แจงให้สมาชิก อบต.ทราบรายละเอียด และได้แจกจ่ายร่างข้อบัญญัติงบประมาณรายจ่ายประจำปีงบประมาณ พ.ศ. 2564 ไปให้สมาชิกได้ทราบล่วงหน้าแล้ว ในการอภิปรายขอให้ท่านสมาชิกที่มีความประสงค์จะอภิปราย ยกมือขึ้นและอภิปรายตามสมควร ขอเชิญท่านสมาชิกที่มีความประสงค์จะอภิปราย ปรากฏว่าไม่มีสมาชิกท่านใดมีความประสงค์จะอภิปราย

จึงขอมติที่ประชุมในการพิจารณาในวาระที่ 1 ขั้นรับหลักการ ว่าจะรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ.2564 หรือไม่

มติที่ประชุม เห็นชอบรับหลักการ 14 เสียง

ไม่เห็นชอบรับหลักการ - เสียง

งดออกเสียง 1 คน

ประธานสภาฯ เป็นอันว่า ที่ประชุมสภาฯ แห่งนี้ มีมติรับหลักการแห่งร่างข้อบัญญัติงบประมาณรายจ่ายประจำปี 2564 แล้ว ในการพิจารณาแปรญัตติในวาระ 2 ขอถามว่า จะแต่งตั้งคณะกรรมการแปรญัตติจำนวนกี่คน ขอให้สมาชิก เสนอด้วย

นายสมพร เจิมพงค์ เสนอให้มีคณะกรรมการแปรญัตติ จำนวน 3 คน ผู้รับรอง ได้แก่

1. นายจิตร จันทร์เรือง
2. นายเจริญ ไกรคุ้ม

ประธานสภาฯ สอบถามว่ามีสมาชิกสภาฯท่านใดจะเสนอเป็นอย่างอื่นหรือไม่ ปรากฏว่าไม่มี

มติที่ประชุม เห็นชอบให้แต่งตั้งคณะกรรมการแปรญัตติ จำนวน 3 คน

ประธานสภาฯ ลำดับต่อไป ขอให้เลขานุการสภาฯ ชี้แจงระเบียบข้อกฎหมายในการเลือกคณะกรรมการแปรญัตติ

เลขานุการสภาฯ ชี้แจงว่า ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 และ แก้ไขเพิ่มเติม (ฉบับที่2) พ.ศ.2554 กำหนดให้มีคณะกรรมการได้ 3-7 คน

ข้อ 107 กำหนดวิธีการเลือกคณะกรรมการสภาท้องถิ่น ให้สมาชิกสภาท้องถิ่นเสนอชื่อสมาชิกสภาท้องถิ่น หรือผู้บริหารท้องถิ่น เสนอชื่อสมาชิกสภาท้องถิ่นหรือบุคคลที่มิได้เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้เสนอ ต้องมีสมาชิกสภาท้องถิ่นรับรองไม่น้อยกว่า 2 คน ส่วนกรณีที่ ผู้บริหารท้องถิ่นเสนอไม่ต้องมีผู้รับรอง การเสนอชื่อให้เสนอได้ไม่จำกัดจำนวน เว้นแต่ที่ประชุมมีมติเป็นอย่างอื่น และให้นำวิธีการเลือกตามข้อ 12 มาใช้บังคับโดยอนุโลม ข้อ 12 กำหนดว่า วิธีการเลือกรองประธานสภาท้องถิ่น ให้ประธานสภาท้องถิ่น

จัดให้มีการเลือกรองประธานสภาท้องถิ่นเท่ากับจำนวนที่กฎหมายว่าด้วยองค์กรปกครองท้องถิ่นนั้นกำหนด ให้เลือกรองประธานสภาท้องถิ่นคนที่ 1 ก่อนแล้วจึงเลือกรองประธานสภาท้องถิ่นในลำดับถัดไป โดยใช้วิธีการตามข้อ 8 วรรคหนึ่ง โดยอนุโลม หากได้มีการเลือกใหม่เฉพาะคนที่ได้คะแนนสูงสุดเท่ากันแล้ว ปรากฏว่าได้คะแนนสูงสุดเท่ากันอีก ให้ประธานสภาท้องถิ่นออกเสียงชี้ขาด

ข้อ 8 วรรคหนึ่ง กำหนดว่าวิธีการเลือกประธานสภาท้องถิ่น ให้สมาชิกสภาท้องถิ่นมีสิทธิเสนอชื่อสมาชิกสภาท้องถิ่นคนหนึ่งที่ตนเห็นควรให้เป็นผู้ดำรงตำแหน่งประธานสภาท้องถิ่น คำเสนอนั้น ต้องมีสมาชิกสภาท้องถิ่นรับรองไม่น้อยกว่า 2 คน ชื่อที่เสนอไม่จำกัดจำนวน และให้สมาชิกสภาท้องถิ่น ลงคะแนนเลือกจากชื่อเหล่านั้นโดยวิธีเขียนชื่อตัวและชื่อสกุลของผู้ที่ถูกเสนอ คนละหนึ่งชื่อ เมื่อตรวจนับแล้ว ให้ประธานสภาท้องถิ่นชั่วคราวประกาศคะแนนต่อที่ประชุมสภาท้องถิ่นผู้ได้คะแนนสูงสุดเป็นผู้ได้รับเลือก

ประธานสภาฯ เลขานุการสภาฯ ได้ชี้แจงข้อกฎหมายและวิธีการเลือกคณะกรรมการ

สภาฯ ท้องถิ่นเป็นที่เข้าใจโดยทั่วกันแล้วลำดับต่อไปจะเปิดให้เสนอชื่อบุคคล เพื่อแต่งตั้งคณะกรรมการแปรญัตติ คนที่ 1 ขอเชิญสมาชิกเสนอชื่อ และขอผู้รับรอง จำนวน 2 คนด้วย

นายศุภกฤต จันทร์ทองอ่อน เสนอ นายสมพร เจิมพงค์ มีผู้รับรอง ได้แก่

1) นายธนวัฒน์ สุดการงาน

2) นายประนอม เพ็ชรทอง

ประธานสภาฯ ขอเชิญสมาชิกสภาฯ เสนอชื่อบุคคลอื่นปรากฏว่าไม่มีสมาชิกเสนอชื่อบุคคลอื่นเพิ่มเติมจึงเป็นอันว่า นายสมพร เจิมพงค์ เป็นผู้ได้รับเลือกเป็นคณะกรรมการแปรญัตติคนที่ 1

ประธานสภาฯ ลำดับต่อไปจะเปิดให้เสนอชื่อบุคคล เพื่อแต่งตั้งเป็นคณะกรรมการแปรญัตติคนที่ 2 ขอเชิญสมาชิกเสนอชื่อและขอผู้รับรองจำนวน 2 คนด้วย

นายสมพร เจิมพงค์ เสนอ นายธนวัฒน์ สุดการงาน มีผู้รับรองถูกต้องได้แก่

1. นายธีระพันธ์ รอดนวล
2. นายจิตร จันทร์เรือง

ประธานสภาฯ ขอเชิญสมาชิกสภาฯ เสนอชื่อบุคคลอื่นปรากฏว่าไม่มีสมาชิกเสนอชื่อบุคคลอื่นเพิ่มเติมจึงเป็นอันว่านายธนวัฒน์ สุดการงาน เป็นผู้ได้รับเลือกเป็นคณะกรรมการแปรญัตติคนที่ 2

ประธานสภาฯ ลำดับต่อไปจะเปิดให้เสนอชื่อบุคคล เพื่อแต่งตั้งเป็นคณะกรรมการแปรญัตติคนที่ 3 ขอเชิญสมาชิกเสนอชื่อและขอผู้รับรองจำนวน 2 คนด้วย

นายสายชล เอียดดำ เสนอ นายพีระยศ แก้วฉิม มีผู้รับรองถูกต้องได้แก่

1. นายชะรวย รักจุฬ
2. นายศุภกฤต จันทร์ทองอ่อน

ประธานสภาฯ ขอเชิญสมาชิกสภาฯ เสนอชื่อบุคคลอื่นปรากฏว่าไม่มีสมาชิกเสนอชื่อบุคคลอื่นเพิ่มเติมจึงเป็นอันว่า นายพีระยศ แก้วฉิม เป็นผู้ได้รับเลือกเป็นคณะกรรมการแปรญัตติคนที่ 3

มติที่ประชุม มีมติเห็นชอบให้แต่งตั้งคณะกรรมการแปรญัตติ จำนวน 3 คน ดังนี้

1. นายสมพร เจิมพงค์
2. นายธนวัฒน์ สุดการงาน
3. นายพีระยศ แก้วฉิม

ประธานสภาฯ ลำดับต่อไปขอให้ที่ประชุมกำหนดเวลาและสถานที่เสนอคำแปรญัตติด้วยว่าจะให้

เวลาเท่าไร (ไม่น้อยกว่า 24 ชั่วโมง นับจากเวลารับหลักการ).

นายสมพร เจิมพงค์ เสนอขอให้กำหนดเวลาเสนอคำแปรญัตติภายใน 3 วัน เริ่มตั้งแต่วันที่ 2 กันยายน 2563 เวลา 08.30 น. ถึงวันที่ 4 กันยายน 2563 เวลา 16.30 น. ห้องประชุมสภาอบต.ทรายขาว

ประธานสภาฯ สอบถามที่ประชุมว่ามีสมาชิกท่านใดจะเสนอเพิ่มเติมอีกหรือไม่

ปรากฏว่าไม่มี จึงขอมติที่ประชุม

มติที่ประชุม เห็นชอบให้ กำหนดระยะเวลาเสนอคำแปรญัตติ 3 วัน เริ่มตั้งแต่วันที่

2 กันยายน 2563 เวลา 08.30น. ถึงวันที่ 4 กันยายน 2563 เวลา 16.30 น.

ณ ห้องประชุมสภาอบต.ทรายขาว

ประธานสภาฯ ภายใน 3 วัน เริ่มตั้งแต่วันที่ 2 กันยายน 2563 เวลา 08.30 น. ถึงวันที่

4 กันยายน 2563 เวลา 16.30 น. ณ ห้องประชุมสภาอบต.ทรายขาว ตามที่สภาฯ กำหนดดังกล่าว สมาชิกสภาฯ อบต.ท่านใด เห็นสมควรจะแก้ไขเพิ่มเติมร่างข้อบัญญัติงบประมาณรายจ่ายประจำปีงบประมาณ พ.ศ. 2564 ก็ให้เสนอคำแปร

ญัตติล่วงหน้าเป็นหนังสือ ต่อประธานคณะกรรมการแปรญัตติ โดยจะต้องมีสมาชิกสภาฯ รับรอง อย่างน้อย 2 คน ด้วย ซึ่งผมจะได้ส่งต้นร่างข้อบัญญัตินี้ ให้คณะกรรมการแปรญัตติพิจารณาต่อไป

ประธานสภาฯ ลำดับต่อไปขอให้ที่ประชุมกำหนดระยะเวลาพิจารณาคำแปรญัตติที่คณะกรรมการแปรญัตติได้รับไว้ด้วย

นายสมพร เจิมพงค์ เสนอขอให้กำหนดระยะเวลาพิจารณาคำแปรญัตติภายใน 1 วัน คือ วันที่

7 กันยายน 2563 เวลา 08.30 - 16.30 น.

ประธานสภาฯ สอบถามที่ประชุมว่ามีสมาชิกท่านใดจะเสนอเพิ่มเติมอีกหรือไม่

ปรากฏว่าไม่มี จึงขอมติที่ประชุม

มติที่ประชุม เห็นชอบให้กำหนดเวลาพิจารณาคำแปรญัตติภายใน 1 วัน คือ วันที่

7 กันยายน 2563 เวลา 08.30 น.- 16.30 น.

**ระเบียบวาระที่ 4 เรื่องอื่น ๆ**

นายสมพร เจิมพงค์ สอบถามความคืบหน้า เรื่อง การติดตั้งมิเตอร์ไฟฟ้าในพื้นที่ หมู่ที่ 8 ซึ่งอบต.ได้ดำเนินการติดตั้งไฟฟ้าสาธารณะไปให้เรียบร้อยแล้ว ขอทราบว่าการติดตั้งมิเตอร์ไฟฟ้าจะต้องทำอย่างไร ขอให้ผู้บริหารช่วยดำเนินการ

นายสุนทร รักษ์เมือง ขอหารือ ปัญหาของราษฎรที่สัญจรไปมา โดยใช้เส้นทางถนนสายบ้านนายบุญธรรม – นายเรือง ขณะนี้ถนนมีสภาพชำรุด ราษฎรได้รับความลำบากในการเดินทางสัญจรไปมา ซึ่งได้ทำหนังสือมายังอบต. เพื่อขอให้ดำเนินการซ่อมแซมหลายวันแล้ว จึงขอหารือและสอบถามความคืบหน้าเพื่อหาทางแก้ไขปัญหาให้ชาวบ้านต่อไป

- ประชาสัมพันธ์ ถึง สมาชิกสภาอบต.ทุกท่านเนื่องจากตามที่ได้มีโอกาสไปร่วม

ประชุมเกี่ยวกับการเลือกตั้งที่อำเภอเชียรใหญ่ทางผู้จัดคือสำนักงานคณะกรรมการ

การเลือกตั้งจังหวัดนครศรีธรรมราช ได้ฝากให้ช่วยประชาสัมพันธ์ให้พี่น้อง

ประชาชนทราบ จึงขอประชาสัมพันธ์ในที่ประชุมสภาฯแห่งนี้ ว่าหัวใจสำคัญ

เกี่ยวกับการเลือกตั้งสมาชิกที่สำคัญคือต่อไปจำนวนสมาชิกสภาอบต.ต่อไปจะเหลือ

เพียง 1 คน ต่อ หมู่บ้าน และหากสมาชิกท่านใดไม่ได้ไปใช้สิทธิเลือกตั้ง เช่น การ

เลือกตั้ง ส.ส. ที่ผ่านมา หากไม่ไปใช้สิทธิ์ ก็จะถูกจำกัดสิทธิ์เป็นระยะเวลาครั้งละ

2 ปี ไม่สามารถใช้การเลือกตั้งอื่นมาลบล้างได้

ประธานสภาฯ สอบถามว่ามีสมาชิกสภาฯ ท่านอื่นมีความประสงค์จะหารือ เรื่อง อื่นเพิ่มเติมอีก

หรือไม่ ปรากฏว่าไม่มีจึงเชิญนายกอบต.

นายกอบต. ชี้แจง ดังนี้

ประเด็นที่ 1 เรื่องโครงการขยายเขตไฟฟ้าสาธารณะหมู่บ้าน ขณะนี้อบต.ได้ทำ

หนังสือขอให้การไฟฟ้ามาติดตั้งมิเตอร์ไฟฟ้า แล้วคาดว่าน่าจะแล้วเสร็จในเร็ว ๆ

นี้ ส่วนการขยายเขตก็ได้ดำเนินการเสร็จเรียบร้อยแล้ว ประเด็นที่ 2 เรื่อง การซ่อม

แซมถนนสายบ้านนายบุญธรรม – นายเรือง ขณะนี้กองช่างออกสำรวจเรียบร้อยแล้ว อยู่ระหว่างการดำเนินการ อาจจะเป็นเพราะฝนตกจึงยังไม่สามารถเข้าทำการซ่อมแซมได้ นอกจากนี้ก็ยังมีถนนสายอื่น ๆ ที่ทางหมู่บ้านได้ทำหนังสือมาเพื่อขอให้

ซ่อมแซมขณะนี้กองช่างกำลังรวบรวมอยู่บางสาย ต้องตอกเสาเข็มต้องใช้งบประมาณมาก ก็จะทำเท่าที่มีงบประมาณทำได้ไปก่อน ส่วนที่เหลือก็จะดำเนินการต่อในปีงบประมาณใหม่

ประธานสภาฯ ขอเชิญเลขานุการสภาฯ

เลขานุการสภาฯ ขอนัดประชุมคณะกรรมการแปรญัตติ ครั้งที่ 1 หลังจากปิดประชุมในวันนี้

เวลา 14.30 น. ณ ห้องประชุมสภาฯ ขององค์การบริหารส่วนตำบลทรายขาว

ประธานสภาฯ ได้สอบถามที่ประชุมว่า มีสมาชิกสภาฯ ท่านใด มีเรื่องอื่นใดเพิ่มเติม อีกหรือไม่

ปรากฏว่าไม่มี จึงปิดประชุม

ปิดประชุมเวลา 14.00 น.

จันทนา คงเกตุ

(นางจันทนา คงเกตุ)

เลขานุการสภาฯ

จด/บันทึก

**ตรวจแล้วรับรองถูกต้อง**

(ลงชื่อ) สมพร เจิมพงค์ ประธานคณะกรรมการตรวจสอบรายงานการประชุม

(นายสมพร เจิมพงค์)

(ลงชื่อ) สวย นุ่นนุ่ม กรรมการตรวจสอบรายงานการประชุม

(นายสวย นุ่นนุ่ม)

(ลงชื่อ) พีระยศ แก้วฉิม กรรมการตรวจสอบรายงานการประชุม

(นายพีระยศ แก้วฉิม)